;Johannes Abbott (36) vertel hoe die Suid-Afrikaanse Nasionale Bloeddiens sy lewe gered het nadat hy in Mei in ’n grusame ongeluk was. Dié ongeluk het hom sy regterarm en -been gekos. Foto: MONIQUE BASSON Multimedia · User Galleries · News in Pictures
Toe hy in Mei ná ’n grusame motor- ongeluk by Kinkelbos na die hospitaal gehaas is, het hy net 8% van sy bloed in sy liggaam oorgehad. As dit nie vir die Suid-Afrikaanse Nasionale Bloeddiens (SANBD) was nie, sou dít die einde van sy verhaal gewees het.So het Johannes Abbott (36) vertel tydens ’n ontbyt wat deur SANBD aangebied is om mense aan te moedig om bloed te skenk.Abbott, wat sy regterarm en -been in die ongeluk verloor het, moes oor ’n tydperk van vyf maande gereelde bloedoortappings ontvang terwyl hy talle operasies moes ondergaan.Dit kan met enigeen gebeur“Wat met my gebeur het, kan met enigeen gebeur,” sê Abbott. “As dit nie vir die bloeddiens was nie, sou ek nie nou hier kon wees nie.”Abbott, skepper van die Farmboek-app vir boere, het op 21 Mei van Nampo op Botha- ville (waar hy dié app bekend gestel het) teruggekeer toe ’n vragmotor naby Kinkelbos sy bakkie reg van voor getref het. Die impak het onder meer sy arm afgeruk en sy bakkie in die bosse langs die pad laat beland.Hy het dadelik besluit hy moet weens brandgevaar weg van die wrak af kruip, al het hy besef hy is baie, baie ernstig beseer.“Met my een arm het ek my veiligheidsgordel losgemaak, my sitplek agtertoe geskuif en pad toe begin kruip. “Toe sien ek my arm [die een wat afgeruk is in die ongeluk] daar lê en ek wou dit nog optel, maar ek het dit toe maar gelos.”By die pad aangekom, het vier voertuie by hom verbygery.Totdat Nandi Poro, ’n opgeleide paramedikus, hom gesien en stilgehou het. “Sy het die nooddienste gebel en die bloed-ing uit my arm gestop.”Later by die Netcare Green­acres-hospitaal het Abbott gehoor dat daar enorme interne bloeding in sy maag was omdat sy regterbeen met die impak van die ongeluk so hard getref is dat dit by sy heupbeen die bekkengordel uitmekaargeruk het. “Op die aand van die ongeluk is ek vol bloed gepomp, maar dit het net so vinnig weer in my maagholte in gebloei. Later was daar byna 21 liter bloed wat in dié holte gelê het.”Sewe dae lank moes dokters versigtig werk deur bloedplasma en -plaatjies oor te tap wanneer sy bloed te dun geraak het en dit dan weer verdun toe hy dialise vir sy niere moes kry. “Eers op die 26ste dag in die hospitaal kon ek weer normaal bloei,” sê Abbott. “Dit het 34 dae gekos net om my in ’n stabiele toestand te kry – en teen dié tyd het my bekkenbeen in die verkeerde posisie begin vasgroei.”Ná ’n reeks operasies in Kaapstad en 70 eenhede bloed het Abbott vir rehabilitasie gegaan, eers in die Kaap, toe by die Aurora-hospitaal in Port Elizabeth. “Tóé het die regte werk begin. “’n Rehabilitasiesentrum maak jou oë egter oop, want daar is kinders wat ’n been verloor het en steeds op en af spring en planne maak.”Tyd om bloed terug te geeVandag is Abbott terug by sy gesin en weer bedrywig en onafhanklik. “Later dié maand is ek selfs weer terug op die pad – en julle kan uitkyk vir my, ek sal die man met die een hand wees wat op sy selfoon praat!” sê hy skertsend.Sodra die ystertellings in sy bloed ook hoër is, sal hy ’n draai by die bloeddiens maak, beloof hy. “Ek het nooit voorheen bloed geskenk nie, maar noudat ek meer as my deel aan hul bloedvoorraad gehad het, is dit tyd om ’n bietjie bloed terug te gee.”